2001/688/EY: Komission päätös, tehty 28 päivänä elokuuta 2001, ekologisista arviointiperusteista yhteisön ympäristömerkin myöntämiseksi maanparannusaineille ja kasvualustoille (ETA:n kannalta merkityksellinen teksti) (tiedoksiannettu numerolla K(2001) 2597)



Virallinen lehti nro L 242 , 12/09/2001 s. 0017 - 0022



Komission päätös, tehty 28 päivänä elokuuta 2001, ekologisista arviointiperusteista yhteisön ympäristömerkin myöntämiseksi maanparannusaineille ja kasvualustoille (tiedoksiannettu numerolla K(2001) 2597) (ETA:n kannalta merkityksellinen teksti) (2001/688/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) ja erityisesti sen 3, 4 ja 6 artiklan, sekä katsoo seuraavaa: (1) Asetuksen (EY) N:o 1980/2000 3 artiklan mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksen (EY) N:o 1980/2000 4 artiklassa säädetään, että erityiset ympäristömerkin myöntämisperusteet vahvistetaan tuoteryhmittäin. (3) Asetuksen (EY) N:o 1980/2000 4 artiklassa säädetään, että ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kullekin tuoteryhmälle vahvistetun myöntämisperusteiden voimassaoloajan päättymistä, ja tämän perusteella tehdään ehdotus niiden voimassaoloajan jatkamisesta, kumoamisesta tai tarkistamisesta. (4) Komissio vahvisti päätöksellä 98/488/EY(2) ekologiset arviointiperusteet yhteisön ekotuotemerkin myöntämiseksi maanparannusaineille, ja kyseisen päätöksen 3 artiklan mukaisesti, sellaisena kuin se on muutettuna komission päätöksellä 2001/157/EY(3), arviointiperusteiden voimassaoloaika päättyy 30 päivänä syyskuuta 2002. (5) On syytä tarkistaa päätöksellä 98/488/EY vahvistettuja tuoteryhmän määritelmää ja ekologisia arviointiperusteita markkinoilla tapahtuneen kehityksen huomioon ottamiseksi. (6) On tarkoituksenmukaista tehdä uusi komission päätös tämän tuoteryhmän erityisistä ekologisista arviointiperusteista, jotka ovat voimassa viiden vuoden ajan. (7) On tarkoituksenmukaista, että tällä päätöksellä vahvistetut uudet arviointiperusteet sekä komission päätöksellä 98/488/EY aiemmin vahvistetut arviointiperusteet ovat voimassa rinnakkain enintään 12 kuukauden ajan, jotta yrityksillä, joiden tuotteille on myönnetty ympäristömerkki ennen tämän uuden päätöksen tekemistä, olisi riittävästi aikaa mukauttaa nämä tuotteet uusien arviointiperusteiden mukaisiksi. (8) Tässä päätöksessä säädetyt toimenpiteet on laadittu ja hyväksytty asetuksen (EY) N:o 1980/2000 6 artiklassa säädettyjen ympäristömerkin myöntämisperusteiden vahvistamisessa noudatettavien menettelyjen mukaisesti. (9) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä "maanparannusaineet ja kasvualustat" (jäljempänä "tuoteryhmä") tarkoitetaan seuraavia tuotteita: - Maanparannusaineet: aineet, joita lisätään paikan päällä maahan sen fysikaalisten ominaisuuksien ylläpitämiseksi tai parantamiseksi ja jotka saattavat parantaa maan kemiallisia ja/tai biologisia ominaisuuksia tai toimintaa. - Kasvualustat: muut aineet kuin kasvupaikalla oleva maa, joissa kasveja kasvatetaan. 2 artikla Edellä 1 artiklassa määritellyn tuoteryhmän ympäristövaikutukset arvioidaan liitteessä vahvistettujen erityisten ekologisten arviointiperusteiden mukaisesti. 3 artikla Tuoteryhmän määritelmä ja tuoteryhmää koskevat arviointiperusteet ovat voimassa viisi vuotta tämän päätöksen voimaantulopäivästä. Päätöksellä 98/488/EY, vahvistettua tuoteryhmän määritelmän ja arviointiperusteiden voimassaoloaikaa muutetaan siten, että se päättyy 12 kuukauden kuluttua tämän päätöksen voimaantulopäivästä. 4 artikla Hallinnollisia tarkoituksia varten tälle tuoteryhmälle annetaan tunnusnumero "003". 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä elokuuta 2001. Komission puolesta Margot Wallström Komission jäsen (1) EYVL L 237, 21.9.2000, s. 1. (2) EYVL L 219, 7.8.1998, s. 39. (3) EYVL L 57, 27.2.2001, s. 51. LIITE YLEISET PERIAATTEET Saadakseen ympäristömerkin maanparannusaineen tai kasvualustan (jäljempänä "tuote" tai "tuotteet") on kuuluttava 1 artiklassa määriteltyyn tuoteryhmään ja täytettävä tässä liitteessä esitetyt arviointiperusteet, ja hakemuksen yhteydessä on esitettävä arviointiperusteissa mainitut testaustulokset. Testauksessa on soveltuvin osin noudatettava maanparannusaineita ja kasvualustoja käsittelevän teknisen komitean CEN 223 kehittämiä testimenetelmiä. Näytteenotossa on noudatettava CEN/TC 223:n kehittämiä menettelytapoja (WG 3), jotka CEN on määritellyt ja hyväksynyt standardissa EN 12579 - Soil Improvers and Growing Media - Sampling. Jos tarvitaan testausta tai näytteenottoa, jota nämä menetelmät ja näytteenottotekniikat eivät kata, hakemuksen arvioinnista vastaavan toimivaltaisen elimen tai toimivaltaisten elinten (jäljempänä "toimivaltainen elin" ) on ilmoitettava, mitä testaus- ja/tai näytteenottomentelmiä se pitää hyväksyttävinä. Tarvittaessa voidaan käyttää muita testimenetelmiä, jos toimivaltainen elin hyväksyy niiden vastaavuuden. Jollei testejä mainita erikseen, tai jos niiden mainitaan olevan ainoastaan tarkastusta tai valvontaa varten, toimivaltaisen elimen on turvauduttava tapauksesta riippuen hakijan toimittamiin vakuutuksiin ja asiakirjoihin ja/tai riippumattomiin tarkastuksiin. Hakemuksen arvioinissa ja tässä liitteessä vahvistettujen arviointiperusteiden vaatimustenmukaisuuden tarkastuksessa toimivaltaisten elinten suositellaan ottavan huomioon tunnustettujen ympäristöhallintomenetelmien kuten EU:n ympäristöasioiden hallinta- ja auditointijärjestelmä EMASin tai ISO 14001 -standardin noudattamisen (huomautus: näiden hallintojärjestelmien soveltaminen ei ole pakollista). Näiden perusteiden avulla pyritään edistämään: - jätemateriaalien keräyksestä ja/tai käsittelystä syntyvien orgaanisten aineiden käyttöä ja/tai uudelleenkäyttöä ja siten kiinteän jätteen määrän minimoimista jätteen loppukäsittelyn yhteydessä (esim. kaatopaikoilla), - maanparannusaineiden ja kasvualustojen sisältämistä raskasmetalleista ja muista vaarallisista yhdisteistä ympäristölle aiheutuvien vahinkojen tai vaarojen vähentämistä. Vaatimukset on asetettu tasolle, joka suosii ympäristömerkin myöntämistä maanparannusaineille ja kasvualustoille, joiden ympäristövaikutukset ovat tavanomaista vähäisemmät tuotteen koko elinkaaren aikana. EKOLOGISET ARVIOINTIPERUSTEET 1. Orgaaninen aines a) Tuotteelle voidaan harkita myönnettävän ympäristömerkki ainoastaan silloin, kun se orgaaninen aines on peräisin jätemateriaalien (siten kuin ne on määritelty jätteistä 15 päivänä heinäkuuta 1975 annetussa neuvoston direktiivissä 75/442/ETY(1), sellaisena kuin se on muutettuna 18 päivänä maaliskuuta 1991 annetulla neuvoston direktiivillä 91/156/ETY(2), ja sen liitteessä I) käsitellystä ja/tai uudelleenkäytöstä. Huomautus: ilmaus "orgaaninen aines" tarkoittaa yleisesti elävistä organismeista koostuvaa, niistä muodostunutta tai niistä peräisin olevaa ainesta; b) Tuotteet eivät saa sisältää puhdistamolietettä. Hakijan on ilmoitettava toimivaltaiselle elimelle tuotteen yksityiskohtainen koostumus ja toimitettava sille vakuutus kunkin edellä mainitun vaatimuksen noudattamisesta. 2. Vaarallisten aineiden määrän rajoittaminen a) Seuraavien alkuaineiden pitoisuuden on lopullisessa tuotteessa oltava kuiva-aineen painona mitattuna alhaisempi kuin seuraavat arvot: >TAULUKON PAIKKA> Hakijan on toimitettava toimivaltaiselle elimelle asianmukaiset testausselosteet sekä vakuutus tämän vaatimuksen noudattamisesta. b) Tuotteet eivät saa sisältää torjunta-aineilla käsiteltyä puunkuorta. Hakijan on toimitettava toimivaltaiselle elimelle vakuutus tämän vaatimuksen noudattamisesta. 3. Fysikaaliset epäpuhtaudet Lopullisen tuotteen (seulan silmäkoko > 2 mm) lasi-, metalli- ja muovipitoisuuden on oltava alle 0,5 % kuiva-aineen painosta mitattuna. Hakijan on toimitettava toimivaltaiselle elimelle asianmukaiset testausselosteet sekä vakuutus tämän vaatimuksen noudattamisesta. 4. Ravinnepitoisuudet a) Tuotteen kokonaistyppipitoisuus ei saa ylittää arvoa 2 % typpeä (kuiva-aineesta) eikä epäorgaanisen typen osuus saa ylittää 20 %:ia kokonaistyppipitoisuudesta (eli orgaanisen typen osuus >= 80 %). b) Kun tuotetta käytetään sen mukana seuraavien annosteluohjeiden mukaisesti, sen enimmäisravinnepitoisuus ei saa ylittää seuraavia arvoja: - 17 g/m2 kokonaistyppeä, - 10 g/m2 P2O5, - 20 g/m2 K2O. Huomautus: Tätä vaatimusta ei sovelleta tuotteisiin, joissa alle 10 painoprosenttia niiden ravinnesisällöstä on käytettävissä kasvien kasvuun ensimmäisen kasvukauden aikana. Tällaisia ovat tuotteet (esimerkiksi monet kateaineet), joiden hiili-typpisuhde on suurempi kuin 30:1. Hakijan on toimitettava toimivaltaiselle elimelle asianmukaiset testausselosteet ja asiakirjat sekä vakuutus näiden vaatimusten noudattamisesta. 5. Tuotteen käyttöominaisuudet a) Tuotteet on toimitettava kiinteässä muodossa ja niiden on sisällettävä vähintään 25 painoprosenttia kuiva-ainetta ja vähintään 20 prosenttia orgaanista ainesta kuiva-painosta (hehkutushäviönä mitattuna); b) Tuotteet eivät saa vaikuttaa haitallisesti kasvien itämiseen tai kasvuun; c) Tuotteista ei saa tulla epämiellyttävää hajua maaperän levittämisen jälkeen. Hakijan on toimitettava toimivaltaiselle elimelle vakuutus näiden vaatimusten noudattamisesta sekä asiaan liittyvät testausselosteet ja asiakirjat. 6. Terveys ja turvallisuus >TAULUKON PAIKKA> Hakijan on toimitettava toimivaltaiselle elimelle asianmukaiset testausselosteet ja asiakirjat sekä vakuutus näiden vaatimusten noudattamisesta. 7. Elinkelpoiset siemenet / lisääntyvät kasvinosat Lopullinen tuote saa sisältää rikkaruohojen siemeniä ja lisääntymiskykyisiä kasvinosia enintään kaksi yksikköä litrassa. Hakijan on toimitettava toimivaltaiselle elimelle vakuutus näiden vaatimusten noudattamisesta sekä mahdolliset asiaan liittyvät testausselosteet ja/tai asiakirjat. 8. Erityisesti kasvualustoihin sovellettavat lisäperusteet a) Tuotteen orgaanisen osan on koostuttava pelkästään maanparannusaineista, jotka täyttävät tässä päätöksessä vahvistetut vaatimukset. Tuotteen yleisten fysikaalisten ja kemiallisten ominaisuuksien parantamiseksi siihen voidaan lisätä muita ainesosia kuten hiekkaa, savea jne. b) Tuotteet eivät saa sisältää turvetta tai mitään turpeesta jalostettua tuotetta. c) Tuotteen sähkönjohtavuus ei saa ylittää arvoa 1,5 dS/m. 9. Tuotteen mukana annettavat tiedot Tuotteen mukana (riippumatta siitä, onko tuote pakattu vai irtotavaraa) on annettava seuraavat tiedot joko pakkaukseen kirjoitettuna tai erillisessä mukaan annettavassa tuote-esitteessä: Yleistiedot: a) markkinoinnista vastaavan yrityksen nimi ja osoite; b) kuvaus, josta ilmenee tuotetyyppi ja joka sisältää ilmauksen "MAANPARANNUSAINE" tai "KASVUALUSTA"; c) valmistuserän tunniste; d) maanparannusaineen (paino) tai kasvualustan (tilavuus) määrä; e) tärkeimmät tuotteen valmistukseen käytetyt aineet (joiden osuus on enemmän kuin 5 % tilavuudesta) erottelemalla toisistaan lähteessä lajiteltu kiinteä yhdyskuntajäte, maa- ja metsätalousjätteet tai teollisuus- ja kaupalliset jätteet alakohtaisesti luokiteltuina (elintarviketeollisuus, paperiteollisuus jne.); f) suositeltavat säilytysolosuhteet ja viimeinen suositeltu käyttöpäivä; g) käsittely- ja käyttöohjeet. Tuotteen käyttöä koskevat tiedot: h) kuvaus tuotteen käyttötarkoituksesta ja mahdollisista käyttörajoituksista; i) ilmoitus tuotteen soveltuvuudesta tietyille kasvityypeille (esimerkiksi kalsifobiset tai kalsifiiliset kasvit); j) ilmoitus orgaanisen aineksen stabiilisuudesta (stabiili tai erittäin stabiili) kansallisten tai kansainvälisten standardien mukaisesti; k) ilmoitus suositelluista käyttötavoista. Pelkästään maanparannusaineista: l) suositeltu annostus kiloina tai litroina tuotetta pinta-alayksikköä (neilömetriä tai hehtaaria) kohden vuodessa. Suositellussa annostelussa on otettava huomioon maanparannusaineen ravinnesisältö ja ravinteiden saatavuus, jottei ylitetä suurinta sallittua ravinnekuormitusta neliömetriä kohden. Annostelusuosituksessa voidaan myös esittää suurempia kuormituksia, jos tuotteen käyttöä ei ole tarkoitus toistaa joka vuosi (esim. peltokasvit) ja jos keskimääräiset vuotuiset kuormitukset noudattavat kunkin ravinteen osalta suurinta sallittua ravinnekuormitusta; m) ensimmäisen kasvukauden aikana saatavilla oleva N2 P2O5 ja K2O. Yksityiskohtaiset tiedot: >TAULUKON PAIKKA> n.a.= CEN-menetelmää ei ole saatavilla >TAULUKON PAIKKA> n.a.= CEN-menetelmää ei ole saatavilla Hakijan on toimitettava toimivaltaiselle elimelle vakuutus näiden vaatimusten noudattamisesta sekä asiaan liittyvät testausselosteet ja asiakirjat, mukaan luettuna mallikappale pakkauksesta ja/tai tuotteen mukana seuraavasta esitteestä. 10. Ympäristömerkissä olevat tiedot Ympäristömerkin kentässä 2 on oltava seuraava teksti: - vähentää maaperän ja vesistöjen pilaantumista - edistää orgaanisten jätteiden käyttöä - parantaa maaperän hedelmällisyyttä (Huomautus:tämä maininta lisätään ainoastaan maanparannusaineiden merkintään eikä kasvualustojen merkintään). (1) EYVL L 194, 25.7.1975, s. 39. (2) EYVL L 78, 26.3.1991, s. 32.